Johan B. Steen

Johan Buch Steen (født 14. januar 1934, død 9. april 2015) var en norsk dr.philos. og professor i fysiologi ved Universitetet i Oslo og forfatter. Han vokste opp i Oslo og var blant de første medlemmene i idrettslaget Koll (som het Troll i oppstarten). Johan B. Steen var en pionér i zoofysiologi i Norge og internasjonalt. Han jobbet ved Universitetet i Tromsø (1971–1978) og  startet oppbygningen av Institutt for arktisk biologi, der han gjorde grunnleggende forskning på rypenes økologi og fysiologi. 

Johan Buch Steen kombinerte vitenskapelig nysgjerrighet, fysiologiske kunnskaper og lidenskap for småviltjakt inn i et fruktbart forskningsmiljø. Hans bøker om hunder, ryper og rypejakt formidlet kunnskapen og gjorde ham kjent blant en imponerende andel av Norges befolkning. Han deltok aktivt i fuglehundsporten og vant NM/kongepokal flere ganger.

Forskning 
Johan B. Steen studerte ved UiO og Harvard (1956-1957) og leverte en banebrytende doktorgrad som klargjorde mekanismen for gassekresjon i fiskenes svømmeblære. 

Han leverte betydelige bidrag innen rypeforskning, temperaturregulering hos hvirveldyr og virkemåten til fiskenes gjeller.

Bibliografi 
 Jegeren og hans hund. Gyldendal, 1969.
 Rypeboka. Gyldendal, 1987.
 Johan B. Steen and Esben Riddervold. The Masai People. Riddervold Foto AS, 1993.
 Fuglehunden Mix – en selvbiografi. Gyldendal, 1996.
 Jegeren Jo. Gyldendal, 1996.
 Ryper og rypejegere. Gyldendal, 2004.
 Steen, J.B and H. Parker and R. Andersen. 1981. The egg ”numerostat”. A new concept in the regulation of clutch-size. Ornis Scandinavica 12, 109–11.

Referanser

Eksterne lenker 
 
 

Fysiologer
Norske forfattere
Professorer ved Universitetet i Oslo